Nuut: Satyn Omnibus 6 | Liefdesverhale blog
Nuut: Satyn Omnibus 6
March 2, 2017 ~ nbliefdesverhale
Drie sexy liefdesverhale deur drie gewilde skrywers verskyn hierdie maand in Satyn Omnibus 6:
In Om minder lief te hê deur Ettie Bierman is Arabel ná net 'n jaar van getroude lewe van Henning geskei. Hy het padgegee en 'n pos as vlieënier by 'n Australiese lugredery aanvaar. Maar nou, ses jaar later, ontmoet hulle weer op 'n Hongkong-vlug. Hierdie keer is sy lugwaardin en hy haar kritiese bevelvoerder. En die aantrekkingskrag smeul nog net so sterk tussen hulle.
In Margot en die meerman deur Anita van Tonder gaan hou Margot vakansie in Zanzibar – stoksielalleen. Daar is niemand wat haar ken nie. En ook niemand om dit saam met haar te vier wanneer sy uitvind dat sy haar M.A. in Musikologie cum laude verwerf het nie. Dan verskyn Konrad op die toneel: diepseeduiker, eksoties, atleties. En jonger as sy.
En in Hartstog in Malawi deur Lizet Engelbrecht word Rochelle deur haar baas gestuur om die enigmatiese Sir J.C. Auther op te spoor, voordat die publiek óf die pers besef dat hy in Malawi wegkruip. Maar vandat sy in Malawi land, ontspoor haar goeddeurdagte plan. Sy ontmoet ene kaptein Costa en die vonke spat onmiddellik.
Koop dit nou! Van Schaik | Loot | Takealot | Graffiti | Amazon Kindle
Posted in Jongste liefdesverhale	Anita van TonderEksotiese verhaleErotiese verhaleEttie BiermanHartstog in MalawiLiefdesverhaleLizet EngelbrechtMargot en die meermanOm minder lief te hêOmnibusRomanseRomantiese fiksieRomantiese verhaleSatynSatyn Omnibus 6Sexy liefdesverhaleVersameling